Estefania Luxenburgokoa

**Estefania Luzenburgokoa**, sortzez **Estefania Lannoykoa** (frantsesez: *Stéphanie Marie Claudine Christine Lannoykoa*; Ronse, Belgika, 1984ko otsailaren 18a) sortzez Lannoyko kondesa da eta ezkontzaz Luxenburgoko printzesa, Gilen V.a Luxenburgoko oinordeko handia eta duke handiarekin ezkondu baitzen. Luxenburgoko dukesa handia izango da, senarrak aitaren lekua hartzen duenean.

Ezkondu zenetik, Estefaniak, sortzez zuen Lannoyko kondesa tituluaz gain, Luxenburgoko printzesa, Nassauko printzesa eta Borboi-Parmako printzesa tituluak eskuratu zituen, errege-gorentasunaren tratamenduarekin batera. Eleanitza da.

## Bizitza 
### Jaiotza eta familia 
Estefanía Lannoykoa 1984an jaio zen Ronsen, Ekialdeko Flandrian. Filipe Lannoyko kondearen (1922-2019) eta Alix della Faille de Leverghe (1941-2012) belgikar aristokrata, zientzialaria eta filologoaren alaba gazteena da. Zortzi haurrideetan txikiena da: Jehan kondea (1966), Christian kondea (1968), Nathalie kondesa (1969), Gaëlle kondesa (1970), Amaury kondea (1971), Olivier kondea (1974) eta Isabelle kondesa (1976). Estefania bere guraso eta haurrideekin batera Anvaing gazteluan hazi zen.

Bere ama, Alix della Faille de Leverghe, 2012ko abuztuaren 26an hil zen garun-hodietako arazo baten ondorioz.

18 urte zituenean, Moskura (Errusia) joan zen, eta urtebetean errusiar hizkuntza eta literatura ikasten jardun zuen. Estefania germaniar filologian lizentziatu zen Belgikako Lovainako Unibertsitate Katolikoan. Gero, Berlingo Humboldt Unibertsitatean master bat egin zuen, non alemaniar erromantizismoak errusiar erromantizismoan izan zuen eraginean espezializatu zen.

Unibertsitateko ikasketak amaitu ostean, Estefania Walloon Export agentzian hasi zen praktikak egiten. Gero, Bruselako inbertsio-enpresa batentzat jardun zuen lanean, Guillermo printzearekin konpromisoa hartu zuen arte.

Bi familiek hainbat lotura dituzte: Estefaniaren aita, Felipe Lannoyko kondea, Antonio de Ligneren lehengusu-anaia zen, Ligneko 10. printzea, Alizia Luxenburgoko printzesarekin ezkondu zena, Gillenen izeba, zeinaren semea, Antonio Lamoral printzea, "Minthia" Lannoyko kondesarekin ezkondu zen, Estefaniaren bigarren lehengusina. Filipe kondea Yolanda de Ligneren printzesaren lehengusua zen, Carlos Luis Austriako artxidukearekin ezkondu zena (1918-2007), zeinaren semea, Carlos Cristian Austriako artxidukea (Estefaniaren bigarren lehengusua), María Astrid Luxenburgoko printzesarekin ezkondu zen, Gillermoren izebarekin.

2012. urteko apirilaren 26an Luxenburgoko tronuaren oinordekoarekin zuen konpromisoa iragarri zen, Luxenburgoko etxe dukalak bidalitako komunikatu baten bidez. Hurrengo egunean, Erregearen jauregian harrera egin zuten ezkonberriek, eta dukearen familia handiko kideak eta Estefaniaren gurasoak ere joan ziren.
thumb|Luxenburgoko duke oinordeko handiak beren ezkontza-egunean.

### Ezkontza 
Bikotea 2012. urteko urriaren 19an ezkondu zen Luxenburgoko Udaletxeko Osoko Bilkuren Aretoan. Ekitaldia Xavier Bettel orduko Luxenburgoko alkateak egin zuen, eta erabateko intimitatean egin zen, bi familietako kideak baino ez baitziren egon bertan. Egun horretan bertan, kondesak Luxenburgoko nazionalitatea lortu zuen, jaiotzez zuen belgikar nazionalitateari uko eginez.

Ezkontza erlijiosoa 2012. urteko urriaren 20an izan zen, Luxenburgoko Santa Maria Katedralean, eta Jean-Claude Hollerich artzapezpikuak egin zuen elizkizuna. Ezkontza zibilean ez bezala, zeremonia hartan 1400 gonbidatu baino gehiago izan ziren, errege-etxe batzuetako ordezkariak tartean. Estefania neba zaharrenaren, Jehan Lannoyko kondearen besotik joan zen aldarera. Modu sinbolikoan, aitak eman zion Gillermo printzeari; izan ere, honek ezin izan zuen ibilbide osoan lagundu, bere osasun egoera delikatua zela eta.

Ohorezko bi damak bere koinata, Alexandra Luxenburgokoa, eta bere iloba Antonia Hamilton (ahizpa Nataliaren alaba) izan ziren. Eztei-segizioa hauexek osatu zuten: Gabriel de Nassauko printzeak (Luis Luxenburgoko printzearen eta Tessy Antonyren semea), Carolina eta Luisa Lannoyko kondesek (Jehan de Lannoy kondearen alabak), Isaure baronesa eta Lancelot de le Court baroia (Isabelle Lanoyko kondesaren semeak), eta Madeleine Hamilton (Natalia Lannoyko kondesaren alaba).

Ezkontzaren ondoren, bikotea Colmar-Bergera joan zen bizitzera, duke handien egoitza ofizialera. 2018. urteko ekainaren 23an, duke etxeak iragarri zuen duke-dukesa oinordeko handiak Londresera (Erresuma Batua) joango zirela uda bukaeran, Erresuma Batuko hiriburuan ikasten jarraitzeko.

### Ondorengotza 
2019ko abenduaren 6an, Luxenburgoko gorteak iragarri zuen dukesa oinordeko handia haurdun zegoela bere lehen umeaz. Haurra 2020. urteko maiatzean jaiotzea aurreikusita zegoen. 2020ko maiatzaren 10ean, Estefaniak bere seme nagusiena, Luxenburgoko Karlos, erditu zuen. Haren izen osoa Charles Jean Phillipe Joseph Marie Guillaume da.

2022. urteko irailaren 29an publiko egin zen bigarren umea 2023ko martxorako espero zutela. 2023. urteko martxoaren 27an jaio zen Guillermo eta Estefania printze-prinzesen bigarren semea, Luxenburgoko Frantzisko printzea, izen osoa François Henri Luis Marie Guillaume duena.

## Luxenburgoko printzesa 
William printzearekin ezkondu zenetik, ohikoa da Estefaniak laguntzea printzeak parte hartzen duen ekitaldietan. Gainera, printzesa Luxenburgoko Egun Nazionaleko ospakizunetara joaten da bere familia politikoarekin batera, baita atzerriko estatuburuek egiten dituzten bisita ofizialetan egiten diren harreretara ere. Senarrarekin ere izan da hainbat ekitalditan, duke handien ordezkari gisa, hala nola Willem-Alexander Herbehereetako erregearen koroatzea, Estela Suediako printzesaren bataioa, edo 2012ko Londresko Udako Olinpiar Joko Olinpikoetan.

2012. urteko maiatzetik, Estefania Duke Handiaren eta Dukesa Handiaren Fundazioaren lau administratzaileetako bat da, aitaginarreba-amaginarreba eta senarrarekin batera.

2016. urteko urtarriletik, printzesa Juan Duke Handia (Mudam) Arte Modernoko Museoaren Administrazio Kontseiluko presidentea da. Gainera, *Les Amis des Musées d’art et d’histoire du Luxembourg* elkarteko ohorezko presidentea da, eta Luxenburgoko Unibertsitateko *Luxembourg Centre for Systems* Biomedicine-ko enbaxadorea. 2017. urteko maiatzean *De Mains de Maîtres* elkarteko ohorezko presidente izendatu zuten.

2017. urteko maiatzean, Guillermo printzearekin batera, Canneseko Zinemaldiaren 70. edizioaren inaugurazioan izan zen.

### Luxenburgoko ohorezko goraipamenak 
* Adolfo Nassaukoaren Ordenako Gurutze Handiko Dama (2012/10/19).link=Archivo:LUX_Order_of_Adolphe_Nassau_Grand_Cross_BAR.png|50x50px

### Atzerriko ohorezko sariak 
* Guillermo Alejandro erregearen Inbestiduraren Oroitzapenezko Domina (Herbehereetako Erresuma, 2013/04/27).link=Archivo:King_Willem-Alexander_Investiture_Medal_2013_-_ribbon.svg|50x50px
* Merituaren Ordenako Gurutze Handiko Dama (Portugalgo Errepublika, 2017/05/23).link=Archivo:POR_Ordem_do_Merito_Gra-Cruz_BAR.svg|50x50px
* Orange-Nassauko Ordenako Gurutze Handiko Dama (Herbehereetako Erresuma, 2018/05/23).link=Archivo:NLD_Order_of_Orange-Nassau_-_Knight_Grand_Cross_BAR.png|50x50px
* Koroaren Ordenako Gurutze Handia Dama (Belgikako Erresuma, 2019/10/15).link=Archivo:BEL_Kroonorde_Grootkruis_BAR.svg|50x50px

## Erreferentziak 
## Kanpo estekak 
* Luxenburgoko Gran Ducal Gortea (*frantsesez*)
* Estefania Dukesa Oinordeko Handiaren webgune ofiziala (*frantsesez*)
* Argazki ofizialak